CELEX: 31992R3462
Language: el
Date: 1992-11-30 00:00:00
Title: Κανονισμός (ΕΟΚ) αριθ. 3462/92 της Επιτροπής της 30ής Νοεμβρίου 1992 για την τροποποίηση του κανονισμού (ΕΟΚ) αριθ. 2648/92 όσον αφορά τις προληπτικές αποσύρσεις μήλων για την περίοδο 1992/93

Avis juridique important

|

31992R3462

Κανονισμός (ΕΟΚ) αριθ. 3462/92 της Επιτροπής της 30ής Νοεμβρίου 1992 για την τροποποίηση του κανονισμού (ΕΟΚ) αριθ. 2648/92 όσον αφορά τις προληπτικές αποσύρσεις μήλων για την περίοδο 1992/93  

Επίσημη Εφημερίδα αριθ. L 350 της 01/12/1992 σ. 0065 - 0065

ΚΑΝΟΝΙΣΜΟΣ (ΕΟΚ) αριθ. 3462/92 ΤΗΣ ΕΠΙΤΡΟΠΗΣ  της 30ής Νοεμβρίου 1992  για την τροποποίηση του κανονισμού (ΕΟΚ) αριθ. 2648/92 όσον αφορά τις προληπτικές αποσύρσεις μήλων για την περίοδο 1992/93Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 5α παράγραφος 2,  Εκτιμώντας:  ότι με τον κανονισμό (ΕΟΚ) αριθ. 2648/92 της Επιτροπής (3) έχει επιτραπεί στα κράτη μέλη να προβούν σε προληπτικές αποσύρσεις μήλων για την περίοδο 1992/93 και να κατανείμουν μεταξύ τους τις ανώτατες ποσότητες τις οποίες μπορούν να αφορούν αυτές οι  αποσύρσεις-  ότι έκτοτε η εκτίμηση της παραγωγής μήλων για την περίοδο 1992/93 διορθώθηκε και ανέρχεται σε 10 030 400 τόνους- ότι με τους όρους αυτούς, οι προληπτικές αποσύρσεις μπορούν να φθάσουν το 50 % των προβλεπομένων πλεονασμάτων σε σχέση με παραγωγή 7 660 000  τόνων- ότι λαμβανομένης υπόψη της καταστάσεως της αγοράς, πρέπει εντούτοις να περιορισθεί σε 818 400 τόνους η ανώτατη ποσότητα των προληπτικών αποσύρσεων- ότι πρέπει συνεπώς να αναθεωρηθεί επίσης η κατανομή της ποσότητας αυτής μεταξύ των κρατών μελών-  ότι πρέπει ο παρών κανονισμός να εφαρμοσθεί από την ημερομηνία ενάρξεως ισχύος του κανονισμού (ΕΟΚ) αριθ. 2648/92, δεδομένου ότι πρόκειται για διόρθωση προβλέψεως παραγωγής η οποία απεδείχθη εσφαλμένη-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 2648/92, η ποσότητα των 769 200 τόνων μήλων αντικαθίσταται από την ποσότητα των 818 400 τόνων μήλων και η στήλη "μήλα" αντικαθίσταται από την εξής στήλη σε τόνους:  "Βέλγιο 45 000  Δανία 1 400  Γερμανία 52 100  Ελλάδα 55 000  Γαλλία 360 000  Ιρλανδία 300  Ιταλία 140 000  Λουξεμβούργο 200  Κάτω Χώρες 47 300  Ηνωμένο Βασίλειο 13 800  Ισπανία 99 900  Πορτογαλία 3 400"  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 12 Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 266 της 12. 9. 1992, σ. 13.